

МОНГОЛ УЛСЫН ХУУЛЬ

2020 оны 05 сарын 07 өдөр Төрийн ордон, Улаанбаатар хот

###### **БҮСЧИЛСЭН ХӨГЖЛИЙН УДИРДЛАГА**

###### **ЗОХИЦУУЛАЛТЫН ТУХАЙ ХУУЛЬД**

###### **ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Бүсчилсэн хөгжлийн удирдлага зохицуулалтын тухай хуулийн дараах зүйл, хэсгийг доор дурдсанаар өөрчлөн найруулсугай:

**1/6 дугаар зүйлийн 3 дахь хэсэг:**

“3.Үндэсний хорооны дарга нь үндэсний хөгжлийн бодлого, төлөвлөлтийн асуудал эрхэлсэн шадар сайд, орлогч дарга нь Засгийн газрын гишүүн-Засгийн газрын Хэрэг эрхлэх газрын дарга байна.”

**2/6 дугаар зүйлийн 5 дахь хэсэг:**

“5.Үндэсний хороо нь ажлын албатай байна. Ажлын албаны үүргийг үндэсний хөгжлийн бодлого, төлөвлөлтийн асуудал эрхэлсэн төрийн захиргааны төв байгууллагын холбогдох нэгж хэрэгжүүлнэ.”

**2 дугаар зүйл.**Энэ хуулийг Хөгжлийн бодлого, төлөвлөлт, түүний удирдлагын тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР